open-index/open-wikipedia-markdown huggingface dataset:
ვასილ ჩიტაძე

მინი|ვასილ ჩიტაძე
**ვასილ ჩიტაძე** (დ. 14 ოქტომბერი, 1901, კიევი — გ. 9 იანვარი, 1937, თბილისი) — ქართველი მეტალურგი, საქართველოში მეტალურგიული წარმოების ერთ-ერთი ფუძემდებელი. გიორგი ნიკოლაძის მოწაფე. გამოჩენილი ქართველი პედაგოგისა და საზოგადო მოღვაწის შიო ჩიტაძის შვილი.

## ბიოგრაფია
დაიბადა შიო ჩიტაძისა და უსტინა შჩერბანი-ჩიტაძის ოჯახშიმ, კიევში, 1901 წლის 14 ოქტომბერს. მისი მამა, მე-2 სათავადაზნაურო გიმნაზიის ინსპექტორი, 1906 წელს გიმნაზიის შენობაშივე მოკლეს, რის შემდეგაც დედამ თავი მოიკლა და ობლები — ვასილი და მისი ძმა მამიდამ აღზარდა.

გორის სასულიერო სკოლის დამთავრების შემდეგ (1919), ექვთიმე თაყაიშვილის რეკომენდაციით, საქართველოს რესპუბლიკის მთავრობამ ვასილ ჩიტაძე სასწავლებლად გააგზავნა ქ. გრენობლში (საფრანგეთი). 1928 წელს დაამთავრა გრენობლის უნივერსიტეტის ელექტრო-ქიმიური და ელექტრო-მეტალურგიული ფაკულტეტები. დამთავრებისთანავე მუშაობა დაიწყო იქვე, რეიპერის მეტალურგიულ ქარხანაში. საქართველოში დაბრუნდა 1931 წელს, სწორედ იმ დროს, როცა ზესტაფონის ფეროშენადნობთა ქარხნის ასაგებად შეიქმნა „საპროექტო ბიურო“ და ქარხნის დასაპროექტებლად მოწვეული იქნა გერმანული ფირმა „სიმენს-ჰალსკე“. ზესტაფონის ქარხნის მშენებლობა დამთავრდა 1933 წელს და სამშობლოში დაბრუნებული დაინიშნა ქარხნის №1 სადნობი საამქროს უფროსად. ვ. ჩიტაძე არის ჭიათურის მაღალხარისხოვანი მანგანუმის გამოყენებით შექმნილი ფეროშენადნობის უნიკალური რეცეპტის ავტორი, მან შესწორება შეიტანა ფირმა „სიმენსის“ მიერ დაპროექტებულ ელექტროღუმელების მუშაობაში, მოაწყო სპეციალური მაცივარი, რამაც მნიშვნელოვნად გააუმჯობესა ფეროშენადნობთა მიღების ტექნოლოგია.

დააპატიმრეს ზესტაფონში, 1937 წლის 29 ივნისს. 1937 წლის 9 ნოემბერს შედგა შინსახკომის „სამეულის სხდომა“, რომელმაც განუსაზღვრა მუხლები 58-1ბ (სამშობლოს ღალატი), 58-7 (ძირგამომთხრელი საქმიანობა), 58-8 (ტერორიზმი), 58-9 (კომუნიკაციების კონტრრევოლუციური მიზნით განადგურება ან დაზიანება), 58-11 (ორგანიზებული მოქმედება ხელისუფლების დასამხობად). ბრალად დასდეს რომ გადაბირებული იყო საფრანგეთში ქართული ნაციონალ-სოციალისტური ემიგრაციის ხელმძღვანელის სპირიდონ კედიას მიერ. სსრკ-ში შემოგზავნილი იყო დივერსიულ-ჯაშუშური საქმიანობის განსახორციელებლად. გახდა კონტრრევოლუციურ-ტროცკისტული, ტერორისტულ-ჯაშუშური და დივერსიულ-მავნებლური ორგანიზაციის წევრი ფეროშენადნობთა ქარხნაში, სადაც ეწეოდა დივერსიულ საქმიანობას. ინფორმირებული იყო და მიიღო დირექტივა კონტრრევოლუციური ორგანიზაციისგან ტერორის განხორციელების შესახებ. ეწეოდა ჯაშუშურ საქმიანობას გერმანიის დაზვერვის სასარგებლოდ. ვასილ ჩიტაძეს მიესაჯა სასჯელის უმაღლესი ზომა — დახვრეტა და პირადი ქონების კონფისკაცია, რაც აღასრულეს 1937 წლის 10 ნოემბერს. 

## ლიტერატურა
## რესურსები ინტერნეტში
*სტალინური სიები საქართველოდან
*[ღია სია](https://ge.openlist.wiki/ჩიტაძე_ვასილ_შიოს_ძე_(1901))

კატეგორია:დაბადებული 14 ოქტომბერი
კატეგორია:დაბადებული 1901
კატეგორია:გარდაცვლილი 9 იანვარი
კატეგორია:გარდაცვლილი 1937
კატეგორია:ქართველი მეტალურგები
კატეგორია:საბჭოთა კავშირის რეპრესიების მსხვერპლნი საქართველოში
კატეგორია:სიკვდილით დასჯილი ქართველები
კიანტი (ღვინო)

მინი|ფიასკო - შუიდან ქვემო ნაწილამდე მომრგვალებული, ჩალის კალათში გახვეული ტრადიციული კიანტის ბოთლი
**კიანტი** ეწოდება ნებისმიერ ღვინოს, რომელიც ცენტრალურ ტოსკანაში მდებარე კიანტის რეგიონშია წარმოებული. ის ისტორიულად ასოცირებულია ფიასკოსთან (*fiasco იტალ. მათარა)*. ის  ერთგვარი მრგვალი სხეულისა და ქვედანაწილის მქონე ბოთლია, რომელსაც სრულად ან ნაწილობრივ ჩალის კალათი ფარავს. თუმცა დღესდღეობით მხოლოდ რამდენიმე მწარმოებელიღა თუ იყენებს ფიასკოს და კიანტის ღვინოთა უმრავლესობა უფრო სტანდარტული ფორმის ბოთლებშია ჩამოსხმული. მე-19 საუკუნის შუაში, ბარონმა ბეტინო რიკასოლიმ (მოგვიანებით იტალიის სამეფოს პრემიერ-მინისტრი) შექმნა კიანტის რეცეპტი, რომელიც სანჯიოვესეს (70%), კანაიოლოს (15%) და მალვასია ბიანკას (15%) ჯიშის ყურძნებისგან შედგებოდა.

1970-იანი წლებიდან, მწარმოებლებმა კიანტიში თეთრი ყურძნის შემცველობის შემცირება დაიწყეს. 1995 წელს, 100% სანჯიოვესეს ჯიშის ყურძნებით კიანტის დამზადება ლეგალური გახდა. იმისათვის რომ ღვინო კიანტიდ იწოდებოდეს, მასში სანჯიოვესეს ყურძნების შემცველობა მინიმუმ 80%-ს უნდა შეადგენდეს. დაძველებული კიანტი (4-7 თვის ნაცვლად 38 თვის) შესაძლოა მარკირებული იყოს როგორც რიზერვა. კიანტი რომელიც უფრო მკაცრ მოთხოვნებს (მეტი ალკოჰოლის შემცველობა, სიმშრალე და ა.შ) აკმაყოფილებს, შესაძლოა დახარისხებული იყოს როგორც კიანტი სუპერიორე.

## ისტორია 
"კიანტის ღვინის" ყველაზე ადრეული დოკუმენტური წყარო მე-13 საუკუნითაა დათარიღებული, როცა ფლორენციის ირგვლივ მდებარე "კიანტის მთებში" მევენახეობა განვითარდა და გაიფურჩქნა. ახლომდებარე რაიონების ვაჭრებმა ლეგა დელ კიანტი, ანუ კიანტის ლიგა ჩამოაყალიბეს, ადგილობრივი ღვინის წარმოებისა და პოპულარიზაციისთვის. 1716  წელს, ტოსკანის დიდმა ჰერცოგმა კოზიმო III მედიჩიმ გამოსცა ბრძანება, რომლის მიხედვითაც მხოლოდ  ლეგა დელ კიანტის სამი სოფელი (კასტელინა, გაიოლე და რადა), ასევე სოფელი გრევე და გრევეს ჩრდილოეთით გადაჭიმული 3.2 კილომეტრიანი მონაკვეთი იყვნენ კიანტის აღიარებული ოფიციალური მწარმოებლები. ასეთი განსაზღვრება არსებობდა 1932 წლამდე, სანამ იტალიის მთავრობამ კიანტის ზონა გააფართოვა. 1967 წელს, მომდევნო გაფართოების შედეგად კი კიანტის ზონამ ცენტრალური ტოსკანას ძალიან დიდი არეალი მოიცვა.

## ყურძნები და კლასიფიკაცია 
მინი|კიანტის დასამზადებლად გამოყენებული სანჯიოვესეს ჯიშის ყურძენი
1996 წლიდან კიანტისა და კიანტი კლასიკოს დასამზადებლად 75-100% სანჯიოვესე, 10%-მდე კანაიოლო და 20%-მდე ნებისმიერი სანქცირებული წითელი ყურძნის ჯიში გამოიყენებოდა. 2006 წლიდან, კიანტი კლასიკოში თეთრი ყურძნის ჯიშების გამოყენება, როგორებიცაა მალვასია და ტრებიანო აიკრძალა. კიანტი კლასიკოს მინიმუმ 12% უნდა ჰქონდეს ალკოჰოლის შემცველობა და სულ ცოტა 7 თვე იყოს მუხის კასრში დაძველებული. კიანტი კლასიკო დახარისხებული როგორც რისერვა, სულ ცოტა 24 თვით უნდა დაძველდეს ღვინის ქარხანაში და მინიმუმ 12.5% ჰქონდეს ალკოჰოლის შემცველობა.

## სქოლიო 
კატეგორია:იტალიური ღვინო
ქათმების გაქცევა

**„ქათმების გაქცევა“** () — 2000 წლის კომპიუტერული ანიმაციური კომედიური ფილმი, რომლის რეჟისორია პიტერ ლორდი და ნიკ პარკი, პერსონაჟებს ახმოვანებენ ჯულია სავალჰა, მელ გიბსონი, ტონი ჰეიგარტი, მირანდა რიჩარდსონი, ფილ დენიელსი, ლინ ფერგიუსონი, ტიმოთი სპალი, იმელდა სტაუნტონი და ბენჯამინ უიტროუ. ფილმი აწარმოა Aardman Animations-მა, ხოლო დისტრიბუცია გაუწია DreamWorks Pictures-მა.

ფილმის გაგრძელება, „ქათმების გაქცევა: ნაგეტის გარიჟრაჟი“, გამოვა Netflix-ზე, 2023 წლის 15 ნოემბერს.

## რესურსები ინტერნეტში 
## სქოლიო
კატეგორია:ფილმები ანბანის მიხედვით
კატეგორია:ინგლისურენოვანი ფილმები
კატეგორია:DreamWorks Animation-ის ფილმები
კატეგორია:2000 წლის ფილმები
კატეგორია:2000 წლის ანიმაციური ფილმები
გრინჩი (ფილმი)

**გრინჩი** () — 2018 წლის კომპიუტერული ანიმაციური კომედიური ფილმი, რომლის რეჟისორია სკოტ მოზიერი და იაროუ ჩეინი. დაფუძნებულია დოქტ სიუზის იმავე სახელწოდების საბავშვო წიგნზე.

## მუსიკა 
კომპოზიციები ეკუთვნის დენი ელფმანს.

## რესურსები ინტერნეტში 
## სქოლიო 
კატეგორია:ინგლისურენოვანი ფილმები
კატეგორია:2018 წლის ფილმები
კატეგორია:2018 წლის 3D ფილმები
კატეგორია:ამერიკული საბავშვო ანიმაციური კომედიური ფილმები
კატეგორია:ამერიკული საბავშვო ანიმაციური ფენტეზი ფილმები
კატეგორია:ამერიკული ფილმები
კატეგორია:ამერიკული კომპიუტერული ანიმაციური ფილმები
კატეგორია:3D ანიმაციური ფილმები
მალხაზ ბეგიაშვილი

**მალხაზ ბეგიაშვილი** (დ. 24 ივნისი, 1969, სიღნაღი) — ქართველი თანამდებობის პირი, ინჟინერი, იურისტი, პოლიტიკოსი.

1993 წელს დაამთავრა საქართველოს ტექნიკური უნივერსიტეტის სამშენებლო ფაკულტეტი  და თბილისის სახელმწიფო უნივერსიტეტის სამართალმცოდნეობის ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “.

## რესურსები ინტერნეტში
კატეგორია:დაბადებული 24 ივნისი
კატეგორია:დაბადებული 1969
კატეგორია:საქართველოს VI მოწვევის პარლამენტის წევრები
კატეგორია:საქართველოს ტექნიკური უნივერსიტეტის კურსდამთავრებულები (1993)
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:სიღნაღის მუნიციპალიტეტში დაბადებულები
გიორგი ბეზარაშვილი

**გიორგი ბეზარაშვილი** (დ. 7 ივლისი, 1971, თბილისი) — ქართველი ინჟინერი, პოლიტიკოსი.

1994 წელს დაამთავრა საქართველოს ტექნიკური უნივერსიტეტი, სპეციალობით წყალმომარაგება და წყალირინება. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “.

## რესურსები ინტერნეტში
კატეგორია:დაბადებული 7 ივლისი
კატეგორია:დაბადებული 1971
კატეგორია:საქართველოს VI მოწვევის პარლამენტის წევრები
კატეგორია:საქართველოს ტექნიკური უნივერსიტეტის კურსდამთავრებულები (1994)
კატეგორია:თბილისში დაბადებულები
მაჭუტაძეები

**მაჭუტაძეები** — ფეოდალური საგვარეულო საქართველოში, გურიის სამთავროში.

არსებობს მოსაზრება, რომ მაჭუტაძეების საგვარეულო მაჭის ხეობიდან მოდის და რომ ისინი მაჭის ერისთავები იყვნენ, სანამ ლეკების შემოსევების შედეგად არ აიყარნენ და დასავლეთ საქართველოში არ გადავიდნენ.

მაჭუტაძეების გვარის წარმომადგენლები გურიის დიდებულთა შორის ჩანან ჯერ კიდევ XV საუკუნის სასისხლო სიგელში. მაჭუტაძეთა გავლენა გურიის სამთავროში გაძლიერდა XVI საუკუნეში. ამ დროს რამაზ მაჭუტაძეს გურიელის კარზე უპირველეს თანამდებობა – სახლთუხუცესობა ეჭირა. XVIII–XIX საუკუნეებში მაჭუტაძეებს გურიის სამთავროში სახლთუხუცესის თანამდებობის გარდა ლანჩხუთის მოურაობაც ეჭირათ. XVI საუკუნეში მაჭუტაძეთა სახლი სასულიერო სფეროშიც დაწინაურდა. ცნობილი სასულიერო პირებიდან აღსანიშნავია მაქსიმე I, დასავლეთ-საქართველოს კათოლიკოს-პატრიარქი, XVI–XVII საუკუნეების მიჯნაზე შემოქმედელი მთავარეპისკოპოსი ბესარიონ მაჭუტაძე. XVIII საუკუნის ბოლო ხანში მაჭუტაძეთა სახლის წარმომადგენელი ონოფრე მაჭუტაძე აღმოსავლეთ საქართველოში მოღვაწეობდა.

მაჭუტაძეთა სათავადო მოიცავდა თითქმის მთელ ზემო გურიას გურიის სერს გადაღმა მდინარე ფიჩორამდე. მაჭუტაძეები ასევე ფლობდნენ ქვემო გურიას XVII საუკუნის შუა ხანებამდე, მანამ, სანამ ქვემო გურია გურიელებმა არ გადასცეს სამცხიდან ლტოლვილ თავდგირიძეებს. მაჭუტაძეების აზნაურები იყვნენ: სურგულაძეები, ხალვაშები, სარჯველაძეები, მგელაძეები, ნიკოლაიშვილები, ჟორდანიები, ებრალიძეები. გურიის სამთავროს გაუქმების შემდეგ მაჭუტაძეთა სათავადო ადმინისტრაციულად გაუქმდა 1830 წელს. რუსეთის იმპერიის უღლის ქვეშ, მაჭუტაძეებს მიენიჭათ თავადის სტატუსი 1850 წელს.

ამჟამად საქართველოში ცხოვრობს 315 მაჭუტაძე.

## რესურსები ინტერნეტში
*მაჭუტაძე

## სქოლიო
კატეგორია:საქართველოს ფეოდალური საგვარეულოები
მონსტრების უნივერსიტეტი

**„მონსტრების უნივერსიტეტი“** () — 2013 წლის კომპიუტერული ანიმაციური კომედიური ფილმი, რომლის რეჟისორია დენ სკანლონი. პერსონაჟებს ახმოვანებენ ჯონ გუდმენი, ბილი კრისტალი, სტივ ბუშემი, ბობ პიტერსონი და ჯონ რატზენბერგერი. ფილმი აწარმოა Pixar-მა, ხოლო დისტრიბუცია გაუწია Walt Disney Pictures-მა.

## რესურსები ინტერნეტში 
## სქოლიო 
კატეგორია:ინგლისურენოვანი ფილმები
კატეგორია:2013 წლის ანიმაციური ფილმები
კატეგორია:ამერიკული ანიმაციური ფილმები
კატეგორია:პიქსარის ანიმაციური ფილმები
კატეგორია:Pixar-ის ფრენჩაიზები
გიორგი ცაგარელი (მწერალი)

**გიორგი ცაგარელი ** (დ. 15 აპრილი, 1893, ქუთაისი, რუსეთის იმპერია — გ. 25 აპრილი, 1955, თბილისი) — ქართველი საბჭოთა პოეტი, მწერალი, კინოდრამატურგი და მთარგმნელი.

## ბიოგრაფია 
1910 წ. დაამთავრა ქუთაისის კლასიკური გიმნაზია და ოდესის უნივერსიტეტის ისტორიისა და ფილოლოგიის ფაკულტეტი. მუშაობდა უკრაინაში. იყო ახალგაზრდა ოდესელი პოეტ-ფუტურისტების წრეში „სამხრეთ-რუსები“. მისი მონაწილეობითა და რედაქტორობით გამოვიდა ყველა მათი კრებული. 1916 წ. ოდესაში დაამთავრა სერგიევსკის საარტილერიო სასწავლებელი.

1924 წლიდან ცხოვრობდა თბილისში. ავტორია ლექსებისა და კინოსცენარებისა, ნარკვევისა „მტრის ბუნაგში“ (1948). რუსულ ენაზე თარგმნა ქართული ხალხური პოეზიის ნიმუშები: დავით გურამიშვილის, ნიკოლოზ ბარათაშვილის, გალაკტიონ ტაბიძის, ალექსანდრე აბაშელის ლექსები, იოსებ თბილელის „დიდმოურავიანი“, უიარაღოს „მამლუკი“; აგრეთვე შოთა რუსთაველის „ვეფხისტყაოსანი“; ეს იყო დედნიდან შესრულებული პირველი თარგმანი, რომელიც ცალკე წიგნად გამოიცა 1937 წელს მოსკოვში, ხოლო მეორე გამოცემა გამოვიდა 1953 წელს, რომელიც დედანთან სიახლოვის გამო შემდგომ დიდად დაეხმარა რუსულ თუ უცხოურ ენებზე ვეფხისტყაოსნის სხვა მთარგმნელებს.

## ბიბლიოგრაფია 
### საავტორო გამოცემა 
*„მტრის ბუნაგში“

### მონაწილე და რედაქტორი 
*აბრეშუმის ფარნები"
*ვერცხლის მილები
*სასწაული უდაბნოში

### თარგმანი ქართულად 
* 1930 ი. მიკიტენკო „დიქტატურა“ (პიესა თარგმნა თბილისის დრამატული თეატრისთვის)

### თარგმანები რუსულად 
* შოთა რუსთაველი „ვეფხისტყაოსანი“
* უიარაღო, „მამლუკი“
* გ. ტაბიძე, ლირიკა
* იოსებ თბილელი, „დიდმოურავიანი“ (პოემა)
* ნ. ბარათაშვილი, ლექსები
* გ. ლეონიძე, სტალინი. ეპოპეა. წიგნი 1.
* რჩეული თარგმანები: საბჭოთა საქართველოს პოეტები

## მოღვაწეობა კინოში 
### სცენარის ავტორი 
* 1932 „ჰასანი“ (რეჟ. კ. მიქაბერიძე)
* 1934 „ნახვამდის“ (რეჟ. გ. მაკაროვი)
* 1938 „დიადი განთიადი“ (რეჟ. მ. ჭიაურელი)

### ლიტერატურული კონსულტანტი 
* 1934 „უკანასკნელი მასკარადი“

## ჯილდოები და პრემიები 
* 1939 წ. შრომის წითელი დროშის ორდენი „დიადი განთიადის“ სცენარისთვის.
* 1941 წ. სტალინური პრემია „დიადი განთიადის“ სცენარისთვის.
* საქართველოს სსრ ცკ-ის საპატიო სიგელი და მედალი შოთა რუსთაველის „ვეფხისტყაოსნის“ თარგმანისთვის რუსულად.

## ლიტერატურა 
## რესურსები ინტერნეტში 
* ეროვნული ფილმოგრაფია

## სქოლიო 
კატეგორია:ქართველი მწერლები
კატეგორია:გარდაცვლილი 25 აპრილი
კატეგორია:დაბადებული 1893
კატეგორია:დაბადებული 15 აპრილი
კატეგორია:გარდაცვლილი 1955
კატეგორია:ქუთაისში დაბადებულები
კატეგორია:ქართველი მთარგმნელები
კატეგორია:სტალინური პრემიის ლაურეატები
კატეგორია:ვეფხისტყაოსნის მთარგმნელები
კატეგორია:მწერლები ანბანის მიხედვით
ნონიკაშვილი

საკუთარი სახელი **ნონიკაშვილი** შეიძლება აღნიშნავდეს ერთ-ერთ შემდეგ პიროვნებათაგანს:

* ვლადიმერ ნონიკაშვილი — ქართველი პოლიტიკოსი;
* ლევან ნონიკაშვილი — ქართველი ფეხბურთელი;
* შოთა ნონიკაშვილი — ქართველი ფეხბურთელი;
* ზურაბ ნონიკაშვილი — საქართველოს ცენტრალური საარჩევნო კომისიის თავმჯდომარე 2004 წლის ივნისიდან 2005 წლამდე;
ზურაბ ცაგარელი

**ზურაბ ცაგარელი  ** (დ. 5 ოქტომბერი, 1934, თბილისი — გ. 8 აგვისტო, 2023) — ქართველი პათოლოგანატომი, მედიცინის მეცნიერებათა დოქტორი (1971), პროფესორი (1975), საქართველოს სსრ მეცნიერების დამსახურებული მოღვაწე (1983). საქართველოს სსრ სახელმწიფო პრემიის ლაურეატი (1989). ღირსების ორდენის კავალერი (2001). სკკპ წევრი
1956 წლიდან.

## ბიოგრაფია
1956 წელს დაამთავრა თბილისის სახელმწიფო სამედიცინო ინსტიტუტის სამკურნალო ფაკულტეტი. 1958–1961 წლებში იყო ექსპერიმენტული მორფოლოგიის ინსტიტუტის ასპირანტი; 1962–1969 წლებში ამავე ინსტიტუტის უფროსი მეცნიერ–თანამშრომელი; 1969 წლიდან ციტოლოგიის განყოფილების გამგე. 1962 წელს დაიცვა საკანდიდატო დისერტაცია „ნერვული სისტემის სხვადასხვა ნაწილების სტრუქტურის საკითხისათვის ჩვილ ბავშვთა ჰიპოტროფიის დროს“. 1970 წელს დაიცვა სადოქტორო დისერტაცია „გულის მორფოლოგია ზოგადი ჰიპოქსიის დროს.“

ცაგარელი შეისწავლის გულის და სისხლძაღვების ულტრამორფოლოგიას და რეაქციულობას ნორმის, პათოლოგიის და ექსპერიმენტის პირობებში. ავტორია 237 სამეცნიერო ნაშრომისა, გამოქვეყნებული აქვს 10 მონოგრაფია.

## ლიტერატურა
*თანამედროვე ქართველ მედიკოსთა ბიოგრაფიული ენციკლოპედია, თბილისი, 2000, გვ. 335.

## რესურსები ინტერნეტში 
კატეგორია:დაბადებული 5 ოქტომბერი
კატეგორია:დაბადებული 1934
კატეგორია:ქართველი ანატომები
კატეგორია:თბილისში დაბადებულები
კატეგორია:საბჭოთა კავშირის კომუნისტური პარტიის წევრები
კატეგორია:თბილისის სახელმწიფო სამედიცინო ინსტიტუტის კურსდამთავრებულები
კატეგორია:მედიცინის მეცნიერებათა დოქტორები
კატეგორია:ქართველი პროფესორები
კატეგორია:საქართველოს სსრ-ის მეცნიერების დამსახურებული მოღვაწეები
კატეგორია:საქართველოს სსრ-ის სახელმწიფო პრემიის ლაურეატები
კატეგორია:საქართველოს ღირსების ორდენის კავალრები
კატეგორია:გარდაცვლილი 2023
კატეგორია:გარდაცვლილი 8 აგვისტო
სირილ ნორმან ჰინშელვუდი

**სერ სირილ ნორმან ჰინშელვუდი** (; დ. 19 ივნისი, 1897 — გ. 9 ოქტომბერი, 1967) — ბრიტანელი ფიზიკური ქიმიკოსი და ნობელის პრემიის ლაურეატი. 

## განათლება
დაიბადა ლონდონში. განათლება მიიღო კანადაში. 1905 წელს, მამამისის გარდაცვალების შემდეგ დაბრუნდა ჩელსიში (ლონდონი), სადაც მთელი ცხოვრების განმავლობაში ერთ პატარა ბინაში ცხოვრობდა. საშუალო განათლება მიიღო ლონდონში „ვესტმინსტერის ქალაქის სკოლაში“, სწავლა შემდეგ გააგრძელა ოქსოფრდის უნივერსიტეტის ერთ-ერთ კოლეჯში. 

## ჯილდოები
1929 წელს გახდა სამეფო საზოგადოების წევრი, 1955 წლიდან 1960 წლამდე იყო სამეფო საზოგადოების პრეზიდენტი. 1948 წელს რაინდის წოდება მიენიჭა, 1960 წელს დაჯილოვდა დიდი ბრიტანეთის ღირსების ორდენით. 1956 წელს ქიმიური რეაქციების მექანიზმებზე მუშაობით, ნიკოლაი სემიანოვთან ერთად მიენიჭა ნობელის პრემია ქიმიის დარგში.

ჰინშელვუდი იყო ქიმიური საზოგადოების, სამეფო საზოგადოების, კლასიკური ასოციაციის და ფარადეის საზოგადოების პრეზინდენტი. გარდა ამისა, აღებული აქვს სხვა მრავალი ჯილდო.

## პირადი ცხოვრება
ჰინშელვუდი არასდროს დაქორწინებულა. თავისუფლად ფლობდა შვიდ კლასიკურ და თანამედროვე ენას. მისი ჰობი იყო ხატვა, ჩინური ჭურჭლის კოლექციის შეგროვება და უცხოური ლიტერატურა. 

გარდაიცვალა 1967 წლის 9 ოქტომბერს, თავის სახლში. 2017 წელს მისი ნობელის პრიზი აუქციონზე 128,000 აშშ დოლარად გაიყიდა..

## რესურსები ინტერნეტში
* 

## სქოლიო
კატეგორია:ნობელის პრემიის ლაურეატები ანბანის მიხედვით
კატეგორია:ლონდონში დაბადებულები
იოშოკუ

მინი|ჰაიაში
იაპონურ სამზარეულოში   აღნიშნავს დასავლეთის გავლენის ქვეშ მყოფი სამზარეულოს სტილს, რომელიც წარმოიშვა მეიძის აღდგენის დროს. ეს ძირითადად ევროპული კერძების იაპონიზებული ფორმებია, რომლებსაც ხშირად დასავლური სახელები აქვთ და ჩვეულებრივ კატაკანაში იწერება. ეს არის შერწყმული სამზარეულოს მაგალითი.

## ისტორია 
მეიძის აღდგენის დასაწყისში (1868 - 1912) ეროვნული განმარტოება აღმოიფხვრა და მეიძის იმპერატორმა დასავლეთის იდეები გამოაცხადა იაპონიის სამომავლო პროგრესისთვის აუცილებელ მიმართულებად. რეფორმების ფარგლებში, იმპერატორმა გააუქმა წითელი ხორცის აკრძალვა და ხელი შეუწყო დასავლურ სამზარეულოს, რაც დასავლელების უფრო დიდი ფიზიკური ზომის მიზეზად მიიჩნეოდა. *ამრიგად, იშოკუ* ეყრდნობა ხორცს, როგორც ინგრედიენტს, მაშინდელი ტიპური იაპონური სამზარეულოსგან განსხვავებით. გარდა ამისა, ბევრმა დასავლელმა, ვინც იმ დროს იაპონიაში დაიწყო ცხოვრება, უარი თქვა ტრადიციული იაპონური კერძების მომზადებაზე და ამიტომ იაპონელმა შეფებმა ისწავლეს როგორ ამზადებდნენ სხვადასხვა კერძებს დასავლური სტილის სამზარეულოში, ხშირად იაპონურ ელემენტებსაც უმატებდნენ. 

ტერმინ "yōshoku" - ის პირველი ჩაწერილი ბეჭდვითი გამოცემა თარიღდება 1872 წელს.  წარსულში, ტერმინი იყო დასავლეთ სამზარეულოსთვის განკუთვნილი, მიუხედავად იმისა, რომელ ქვეყანაში წარმოიშვა იგი რეალურად ( ფრანგული, ინგლისური, იტალიური და ა.შ. საწინააღმდეგოდ), მაგრამ ცნობილი გახდა განსხვავებები ევროპული სამზარეულოსა და *yōshoku-ს შორის* 1980-იან წლებში. მრავალი ევროპული რესტორნის გახსნის გამო, რომლებიც უფრო ავთენტურად ევროპულ (არაიაპონიზირებულ) საკვებს ამზადებდნენ. 

## მიმოხილვა 
1898 წელს გამოსული "იაპონური სამზარეულოს სრული წიგნაკი" (日本 料理 法 大全) ავტორი ჯიჰეი იშიი ამბობს, რომ: ”Yōshoku იაპონური საკვებია”. 
ეს სტილი შეიქმნა მეიძის ეპოქაში და მას შეიძლება არც ისე დიდი ხნის ისტორია ჰქონდეს, როგორც *ვაშოკუს* (იაპონური ტრადიციული კერძები), მაგრამ არსებობს *yushoku* კერძები, რომლებიც ტრადიციულ იაპონურ *კერძად* იქცა.  Yōshoku ითვლება იაპონურ სამზარეულოსთან ადამტირებულ კვების სტილად, მათ შორის შედის ისეთი ტიპური ადაპტირებული კვება, როგორიცაა *კაცუ*, beefsteak, *korokke,* *naporitan*, Hayashi ბრინჯი და კარის ბრინჯი (იაპონური კარი).  ამ კერძებიდან ბევრს იგი ვოშოკუდაც კი მიაჩნიათ. 
იოშოკუმ დაიწყო დასავლური რეცეპტების შეცვლა უცხო ქვეყნების სამზარეულოს შესახებ ინფორმაციის ნაკლებობის გამო ან ადგილობრივი გემოვნების *შესატყვისი* ადაპტაციისთვის, მაგრამ დროთა განმავლობაში *იშოკუმ* ასევე შეიმუშავა კერძები, რომლებიც საერთოდ არ ემყარებოდა ევროპულ საკვებს, როგორიცაა ქათამი ბრინჯით და *ომურსი* ( *ომლეტის* ბრინჯი). დახვეწილი სოუსები მეტწილად აღმოიფხვრა და ისინი ჩაანაცვლეს პომიდვრის კეტჩუპმა, დემი – გლასის სოუსმა და ვოსტერმა. 

## *იოშოკუს* ტიპური კერძები 
მინი|*კოროკე*

კასტელა

კარი

სტიუ

ჰაიაშის ბრინჯი

კრემაინი სტიუ

*ნიკუიაგა* 肉じゃが

*კაროკე*

: შემწვარი ქათამი ტარტარის სოუსითა და ძმრით.

*პიროშიკი*

: სტეიკი იაპონურ სოუსთან ერთად.
მეუნიერი

სპაგეტი

ხორცის კატლეტი

შემწვარი ქათამი (ქათამი კატცუ)

კატცუ - ღორის ხორცით

## სქოლიო 
კატეგორია:იაპონური სამზარეულო
კატეგორია:დასავლური სამზარეულო
ერემია ბერიშვილი

**ერემია ბერიშვილი** (დ. 10 მარტი, 1977, ასპინძა) — ქართველი ინჟინერი, პოლიტიკოსი.

2003 წელს დაამთავრა თბილისის სულხან-საბა ორბელიანის სახელობის პედაგოგიური უნივერსიტეტის საზოგადოებრივ პროფესიათა ფაკულტეტი. 1999 წელს თბილისის დამოუკიდებელი უნივერსიტეტი „აჭარას“ ფეხბურთის გუნდის მწვრთნელი. 2002 წელს რექტორის თანაშემწე კულტურისა და სპორტის ხაზით. 2003 წელს პრორექტორი (კულტურა, სპორტი, ტურიზმი); 2004 წელს თბილისის მერიის ტრანსპორტის საქალაქო სამსახურის უფროსის მოადგილე. 2005-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა — დემოკრატები“.

## რესურსები ინტერნეტში
კატეგორია:დაბადებული 10 მარტი
კატეგორია:დაბადებული 1977
კატეგორია:საქართველოს VI მოწვევის პარლამენტის წევრები
კატეგორია:ასპინძაში დაბადებულები
კატეგორია:თბილისის სულხან-საბა ორბელიანის სახელობის პედაგოგიური უნივერსიტეტის კურსდამთავრებულები
კობა ბექაური

**კობა ბექაური** (დ. 15 ნოემბერი, 1973, ღულელები, თიანეთის რაიონი) — ქართველი თანამდებობის პირი, პოლიტიკოსი, ფინანსისტი.

დაამთავრა თბილისის საერო ინსტიტუტი „გაენათი“. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “.

## რესურსები ინტერნეტში
## სქოლიო
კატეგორია:დაბადებული 15 ნოემბერი
კატეგორია:დაბადებული 1973
კატეგორია:საქართველოს VI მოწვევის პარლამენტის წევრები
კატეგორია:თიანეთის მუნიციპალიტეტში დაბადებულები
ჯოშუა ზირკზე

**ჯოშუა ზირკზე** (დ. 5 მაისი, 2001, სხიდამი, ნიდერლანდები) — ნიდერლანდელი ფეხბურთელი. ამჟამად თამაშობს იტალიური „პარმაში“ (იჯარით მიუნხენის „ბაიერნიდან“) და ნიდერლანდების ახალგაზრდულ ნაკრებებში.

## საერთაშორისო კარიერა
დედამისი წარმოშობით ნიგერიიდანაა, ხოლო მამა — ნიდერლანდელია. 2016 წლიდან თამაშობს ნიდერლანდების სხვადასხვა ახალგაზრდულ ნაკრებებში.

## ტიტულები
### საკლუბო
;  ბაიერნი II (2)
* ბაიერნის რეგიონული ლიგა (1): 2018–19
* ინგლისის პრემიერლიგის საერთაშორისო თასი (1): 2018–19
;  ბაიერნი (5)
* ბუნდესლიგა (1): 2019–20 
* გერმანიის თასი (1): 2019–20
* უეფა-ს ჩემპიონთა ლიგა (1): 2019–20 
* უეფა-ს სუპერთასი (1): 2020
* გერმანიის საფეხბურთო სუპერთასი (1): 2020

## რესურსები ინტერნეტში
* uefa.com

## სქოლიო
კატეგორია:დაბადებული 5 მაისი
კატეგორია:დაბადებული 2001
კატეგორია:მიუნხენის ბაიერნის ფეხბურთელები
კატეგორია:ნიდერლანდელი ფეხბურთელები
კატეგორია:უეფა-ს ჩემპიონთა ლიგის გამარჯვებული მოთამაშეები
კატეგორია:მანჩესტერ იუნაიტედის ფეხბურთელები
კატეგორია:პრემიერ ლიგის ფეხბურთელები
კატეგორია:გერმანიის ბუნდესლიგის ფეხბურთელები
კატეგორია:ცოცხალი ადამიანები
უილარდ ლიბი

**უილარდ ფრენკ ლიბი** (; დ. 17 დეკემბერი, 1908 — 8 სექტემბერი, 1980) — ამერიკელი ფიზიკოსი ქიმიკოსი. 1949 წელს მნიშვნელოვანი წვლილი შეიტანა რადიონახშირბადული დათარიღების აღმოჩენაში, ამ პროცესმა დიდი რევოლუცია მოახდინა არქეოლოგიასა და პალეონტოლოგიაში. 1960 წელს ამ პროცესის აღმოჩენაში შეტანილი წვლილისთვის მიენიჭა ნობელის პრემია ქიმიის დარგში. 

1931 წელს დაამთავრა კალიფორნიის უნვივერსიტეტი (ბერკლი), 1933 წელს მიენიჭა დოქტორის ხარისხი. მეორე მსოფლიო ომის დროს, კოლუმბიის უნივერსიტეტში მუშაობდა მანჰეტენის პროექტზე. ომის დასრულების შემდეგ, ლიბი გახდა ჩიკაგოს უნივერსიტეტის, ბირთვული კვლევების ინსტიტუტის პროფესორი, სადაც მან შეიმუშავა ორგანული ნაერთების დათარიღების ტექნიკა ნახშირბად 14-ის გამოყენებით. მან ასევე აღმოაჩინა, რომ ტრიტიუმიც მსგავსად შეიძლება გამოიყენებოდეს წყლის დათარიღებისთვის, მათ შორის ღვინოც. 1950 წელს გახდა ატომური ენერგიის კომისის გენერალურ მრჩეველთა კომიტეტის წევრი. 

1959 წელს გახდა კალიფორნიის უნივერსიტეტის (ლოს-ანჯელესი) ქიმიის პროფესორი, ამ პოზიციაზე იგი პენსიაზე გასვლამდე იმყოფებოდა. 1962 წელს იგი გახდა კალიფორნიის უნივერსიტეტის სახელმწიფო გეოფიზიკისა და პლანეტარული ფიზიკის ინსტიტუტის დირექტორი. მან გარემოსდაცვითი ინჟინერიის პირველი პროგრამა 1972 წელს დაიწყო, და როგორც კალიფორნიის საჰაერო რესურსების საბჭოს წევრი, იგი მუშაობდა კალიფორნიის ჰაერის დაბინძურების სტანდარტების შემუშავებასა და გაუმჯობესებაზე. 

## ლიტერატურა
* 
* 

## რესურსები ინტერნეტში
* უილარდ ლიბი — ნობელის პრემიის საიტი

## სქოლიო
კატეგორია:ამერიკელი ნობელის პრემიის ლაურეატები
კატეგორია:კალიფორნიის უნივერსიტეტის (ბერკლი) კურსდამთავრებულები
კატეგორია:აშშ-ის მეცნიერებათა ეროვნული აკადემიის წევრები
კატეგორია:ნობელის პრემიის ლაურეატები ანბანის მიხედვით
ზურაბ ბიბილაშვილი

**ზურაბ ბიბილაშვილი** (დ. 8 სექტემბერი, 1957, თბილისი) — ქართველი პოლიტიკოსი, ეკონომისტი.

1978 წელს დაამთავრა თბილისის სახელმწიფო უნივერსიტეტის ვაჭრობის ეკონომიკისა და მართვის ფაკულტეტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები“.

## რესურსები ინტერნეტში
კატეგორია:დაბადებული 8 სექტემბერი
კატეგორია:დაბადებული 1957
კატეგორია:საქართველოს VI მოწვევის პარლამენტის წევრები
კატეგორია:თბილისის სახელმწიფო უნივერსიტეტის კურსდამთავრებულები
კატეგორია:თბილისში დაბადებულები
მირუთის პროცესი

**მირუთის პროცესი** — მუშათა მოძრაობის 32 ლიდერის სასამართლო პროცესი ინდოეთში. სასამართლო გრძელდებოდა 1929 წლიდან 1933 წლამდე. პროცესზე გაასამართლეს ინდოელი კომუნისტები და მუშათა მოძრაობის მემარცხენე ხელმძღვანელები, რომლებსაც ბრალად ედებოდათ ბრიტანულ ინდოეთში მეფის საწინააღმდეგო შეთქმულება.

## ლიტერატურა
კატეგორია:ინდოეთის ისტორია
მირსაიდ მირშაქარი

**მირსაიდ მირშაქარი** (დ. 23 აპრილი, 1912 — გ. 1993, თბილისი) — ტაჯიკი მწერალი, ტაჯიკური საბავშვო მწერლობის ფუძემდებელი, ტაჯიკეთის სახალხო პოეტი (1962). 1930 წლიდან დაიწყო სამწერლო მოღვაწეობა. 1940-1943 და 1946 წლებში იყო ტაჯიკეთის მწერალთა კავშირის პასუხისმგებელი მდივანი.

## ლიტერატურა
კატეგორია:ტაჯიკი მწერლები
კატეგორია:დაბადებული 1912
კატეგორია:დაბადებული 23 აპრილი
კატეგორია:გარდაცვლილი 1993
კატეგორია:საბჭოთა კავშირის კომუნისტური პარტიის წევრები
კატეგორია:ოქტომბრის რევოლუციის ორდენის კავალრები
ფეტუჩინი ალფრედო

**ფეტუჩინი ალფრედო** () — იტალიური კერძი. ეს კერძი მზადდება იტალიური პასტას ერთ-ერთი სახეობისგან ფეტუჩინისგან. ფეტუჩინი ბრტყელი და სქელი პასტაა, რომელიც კვერცხისგან და ფქვილისგან მზადდება. ფეტუჩინი ალფრედოს მომზადებისას, მოხარშულ ფეტუჩინის ემატება კარაქი და პარმეზანის ყველი.  ყველი დნება და მისი და კარაქის შერევით წარმოიქმნება დახვეწილი სოუსი. კერძს სახელი დაერქვა, ალფრედო დი ლელიოს პატივსაცემად. სწორედ მან შექმნა ეს კერძი საკუთარ რესტორანში, მე-20 საუკუნის რომში.

ფეტუჩინი ალფრედომ მალევე მოიპოვა პოპულარობა მსოფლიოს მასშტაბით. მათ შორის აშშ-შიც. მისი რეცეპტი სხვადასხვანაირად განვითარდა კიდეც. მაგალითად, კერძის სოუსის დასამზადებლად  ნაღების გამოყენება მეტად გავრცელებული ხერხია დღესდღეობით. იგი სუფრაზე მირთმეულია როგორც მთავარი კერძი. ზოგჯერ ფეტუჩინი ალფრედოს ქათმის ხორცსაც უმატებენ. იტალიაში "fettuccine al burro" (ფეტუჩინი კარაქთან ერთად) ითვლება კერძად, რომელიც ძირითადად სახლის პირობებში მზადდება. თუმცა კონტრასტულია მოსაზრება ფეტუჩინი ალფრედოზე, რომელიც მდიდრულ კერძად ითვლება.
მინი|297x297პქ|კლასიკური ფეტუჩინი ალფრედო

## ისტორია 
ფეტუჩინისთვის კარაქისა და ყველის დამატების რეცეპტი პირველად მე-15 საუკუნეში გამოჩნდა. იგი მარტინო და კომოს ეკუთვნოდა. მარტინო და კომო ჩრდილო ოტალიელი მზარეული გახლავთ, რომელიც აქტიურად მოღვაწეობდა რომში. მისი რეცეპტის მიხედვით პასტას უნდა დამატებოდა კარაქი, კარგი ყველი (ყველის სახეობა არ არის დაკონკრეტებული) და ტკბილი სანელებლები. 

თანამედროვე ფეტუჩინი ალფრედოს რეცეპტი კი ალფრედო დი ლელიოს ეკუთვნის. 1892 წელს, ალფრედომ დაიწყო მუშაობა რომში, პიაცა (მოედანი) როზაზე არსებულ რესტორანში. მან შექმნა "fettuccine al triplo burro", რაც იტალიურად ნიშნავს ფეტუჩინის სამმაგი კარაქით. მას მოგვიანებით დაერქვა ფეტუჩინი ალფრედო. მზარეულმა ეს კერძი ცოლისთვის მოამზადა.  დი ლელიომ მოგვიანებით, 1914 წელს, საკუთარი რესტორანი შექმნა რომის ცენტრში.

ფეტუჩინი ალფრედოს შესახებ ჯერ იტალიის მასშტაბით, შემდეგ კი სხვა ქვეყნებშიც გაიგეს. ალფრედო დი ლელიომ როიალური სახელმწიფო ორდენი მიიღო (Cavaliere dell'Ordine della Corona d'Italia). 

1943 წელს, ომის დროს, დი ლელიოომ რესტორანი საკუთარ მიმტანს მიჰყიდა. თვითონ კი 1950 წელს კვლავ გახსნა ახალი რესტორანი. მომხმარებლებში განსახილველ თემად მუდამ რჩებოდა, ალფრედოს რომელ რესტორანში ამზადებდნენ უკეთეს ფეტუჩინი ალფრედოს.

## ამერიკული ვარიაციები 
მინი|261x261პქ|ფეტუჩინი ალფრედო მოლუსკებით
1922 წლიდან, ამერიკელი მოგზაურები, რომლებიც იტალიას სტუმრობდნენ, უკვე იცნობდნენ ფეტუჩინი ალფრედოს. 

დღესდღეობით, ამერიკაში პოპულარულია რესტორნების ქსელი "ოლივ გარდენი" (Olive Garden). რესტორანში იტალიური კერძები მზადდება. მათ შექმნეს ფეტუჩინი ალფრედოს თანამედროვე ვარიაცია, რომელსაც ემატება ქათმის ხორცი, მოლუსკები ან სხვა ინგრედიენტები. ინგრედიენტების მიხედვით იცვლება კერძის სახელიც. მაგალითად, ფეტუჩინი ალფრედოს, რომელსაც ქათმის ხორცსაც უმატებენ, ქათმის ალფრედო ჰქვია (Chicken Alfredo). იტალიურ სამზარეულოში არასდროს ხდება პასტას ხორციან კერძთან შერევა, ამიტომაც ასეთი ფეტუჩინი ალფრედო დე ლელიოს რეცეპტისგან ბევრად განსხვავდება. მას არასდროს მოუმზადებია კერძის ასეთი ვარიაცია. "ოლივ გარდენში" კერძს ასევე უმატებენ ნიორს და ნაღებს.

## სქოლიო 
კატეგორია:იტალიურ-ამერიკული სამზარეულო
დიდიმ მირცხულავა

**დიდიმ მირცხულავა** (დ. 2 აგვისტო, 1912, ქუთაისი — გ. 19 ნოემბერი, 1997) — ქართველი დირიჟორი, საქართველოს სახალხო არტისტი (1958). ღირსების ორდენის კავალერი (1996).

## ბიოგრაფია
1937 წელს დაამთავრა ვანო სარაჯიშვილის სახელობის თბილისის სახელმწიფო კონსერვატორია. 1936–1938 წლებში მუშაობდა კ. მარჯანიშვილის სახელობის სახელმწიფო დრამატულ თეატრში სამუსიკო ნაწილის გამგედ და დირიჟორად. 1937 წლიდან იყო ზ. ფალიაშვილის სახელობის თბილისის ოპერისა და ბალეტის თეატრის დირიჟორი. 1951 წლიდან ვ. სარაჯიშვილის სახელობის თბილისის სახელმწიფო კონსერვატორიის პედაგოგი, 1968 წლიდან პროფესორი.

## ჯილდოები და აღიარება
* 1950 — საქართველოს სსრ ხელოვნების დამსახურებული მოღვაწე
* 1951 — სსრკ სახელმწიფო პრემია
* 1958 — საქართველოს სსრ სახალხო არტისტი
* 1968 — ზაქარია ფალიაშვილის სახელობის პრემია
* 1996 — ღირსების ორდენი

## ლიტერატურა
*მუსიკის ენციკლოპედიური ლექსიკონი, გვ. 177 — თბილისი, 2007
*ხელოვნების კალენდარი თეატრი, მუსიკა, კინო. გვ.85-86 — თბილისი, 1992

## რესურსები ინტერნეტში
## სქოლიო
კატეგორია:დაბადებული 1912
კატეგორია:დაბადებული 2 აგვისტო
კატეგორია:ქუთაისში დაბადებულები
კატეგორია:გარდაცვლილი 1997
კატეგორია:გარდაცვლილი 29 ნოემბერი
კატეგორია:ქართველი დირიჟორები
კატეგორია:საქართველოს სსრ-ის სახალხო არტისტები
კატეგორია:საქართველოს სსრ-ის ხელოვნების დამსახურებული მოღვაწეები
კატეგორია:სსრკ-ის სახელმწიფო პრემიის ლაურეატები
კატეგორია:ზაქარია ფალიაშვილის სახელობის პრემიის ლაურეატები
იონა მირცხულავა

**იონა მირცხულავა** (დ. 2 თებერვალი, 1912 — გ. 2 ივნისი, 1983, თბილისი) — ქართველი ფიზიკოსი, ფიზიკა-მათემატიკის მეცნიერებათა დოქტორი (1950), პროფესორი (1950).

## ბიოგრაფია
1935 წელს დაამთავრა ლენინგრადის პოლიტექნიკური ინსტიტუტი. მუშაობა დაიწყო თბილისის სახელმწიფო უნივერსიტეტში ზოგადი ფიზიკის კათედრაზე ასისტენტად, აგრეთვე თბილისის სამედიცინო ინსტიტუში. 1938-1950 წლებში იყო ამ ინსტიტუტის ფიზიკის კათედრის გამგე. 1954 წლიდან თბილისის სახელმწიფო უნივერსიტეტის მყარი სხეულის ფიზიკის კათედრის გამგე. მისი ძირითადი შრომები ეხება მყარი სხეულის ფიზიკასა და ნახევრად გამტარების ფიზიკას. 

## ნაშრომები
*ნახევარგამტართა ფიზიკა, დამხმმარე სახელმძღვ. ფიზიკის ფაკულტეტიტის სტუდენტებისათვის, თბილისი, 1979
*ზოგადი ფიზიკის სახელმძღვანელო: მექანიკა და მოლეკულური ფიზიკა, თბილისი, 1960
*სტატისტიკური ფიზიკა და თერმოდინამიკა, თბილისი, 1957
*ზოგადი ფიზიკა: მოკლე სახელმძღვანელო, თბილისი, 1946

## ლიტერატურა
## რესურსები ინტერნეტში
კატეგორია:ქართველი ფიზიკოსები
კატეგორია:დაბადებული 1912
კატეგორია:დაბადებული 2 თებერვალი
კატეგორია:ხობის მუნიციპალიტეტში დაბადებულები
კატეგორია:გარდაცვლილი 1983
კატეგორია:გარდაცვლილი 2 ივნისი
აზერბაიჯანის სახელმწიფო მთარგმნელობითი ცენტრი

**აზერბაიჯანის სახელმწიფო მთარგმნელობითი ცენტრი** — სახელმწიფო სტრუქტურა, რომელიც აზერბაიჯანის სახელმწიფო ენის სწორად გამოყენებას, თარგმანის სფეროში ცენტრალიზებული წესით ორგანიზებასა და რეგულირებას უზრუნველყოფს.

## ცენტრის შესახებ 
იგი დაფუძნდა აზერბაიჯანის რესპუბლიკის პრეზიდენტის ილჰამ ალიევის 2012 წლის 23 მაისით დათარიღებული განკარგულებით.

## ცენტრის საქმიანობის მიზანი და ძირითადი მიმართულებანი 
ცენტრის საქმიანობის მიზანს შეადგენს აზერბაიჯანის სახელმწიფო ენის სწორად გამოყენების, თარგმანის სფეროს ცენტრალიზებული წესით ორგანიზებისა და რეგულირების უზრუნველყოფა, ასევე მის მიზანს წარმოადგენს აზერბაიჯანული. ლიტერატურის საერთაშორისო სამყაროში და უცხოური ლიტერატურის აზერბაიჯანში გაცნობა და პროპაგანდა.

ცენტრის საქმიანობა:

* სახელმწიფო ენის სწორად გამოყენებისა და მთარგმნელობითი საქმიანობის დახვეწის მიზინით სხვადასხვა ღონისძიებების გატარება;

* საზოგადოებრივ-პოლიტიკური, ლირატურულ-კულტურული და საერთაშორისო ურთიერთობების დროს ენის სიწმინდის დაცვისა და მთარგმნელობითი საქმიანობის დარეგულირებისა და დახვეწის მიზნით რიგი ღონისძიებების გატარება;

* მთარგმნელობითი საქმიანობის ცენტრალიზებული წესით განხორციელების უზრუნველყოფა, უმაღლეს დონეზე კვალიფიცირებული მთარგნმელ-სპეციალისტთა მომზადების ორგანიზება;

* აზერბაიჯანული ლიტერატურის საერთაშორისო სამყაროში და უცხოური ლიტერატურის აზერბაიჯანში გაცნობა-პროპაგანდის უზრუნველყოფა, აზერბაიჯანული და უცხოური ლიტერატურის მოწინავე ნიმუშების უცხო ენებზე და სახელმწიფო ენაზე თარგმნა და გამოცემა;

* თარგმნილ ტექსტებში სახელმწიფო ენის სიწმინდის დაცვის უზრუნველყოფა; სამეცნიერო, ტექნიკური, სამედიცინო, სამართლისა და სხვა სფეროებში მთარგმნელობითი პროცესის ორაგნიზებისა და დახვეწის მიმართულებით გასატარებელი ღონისძიებების კონტროლის განხორციელება.

## სქოლიო
კატეგორია:აზერბაიჯანის ორგანიზაციები
ცოტნე მირცხულავა

**ცოტნე მირცხულავა** (დ. 25 ივლისი, 1920, ფოთი — გ. 2010) — ქართველი ჰიდროტექნიკოსი.

## ბიოგრაფია
1942 წელს დაამთავრა საქართველოს ინდუსტრიული ინსტიტუტის სამშენებლო ფაკულტეტი. 1942-1953 წლებში მუშაობდა „საქნავთის“ სისტემაში, სადაც განვლო გზა ათისთავიდან ტრესტის მმართველის მოადგილის თანამდებობამდე. 1950-1997 წლებში იყო პოლიტექნიკური ინსტიტუტის დოცენტი; 1955-1968 წლებში  წყალეკოლოგიის ინსტიტუტის ასპირანტი, განყოფილების გამგე, დირექტორის მოადგილე; 1968-2005 წლებში იყო  საქართველოს წყალთა მეურნეობისა და საინჟინრო ეკოლოგიის სამეცნიერო-კვლევითი ინსტიტუტის დირექტორი.

მისი შრომები ეხება მელიორაციისა და ჰიდროტექნიკურ ნაგებობათა საიმედოობის თეორიას, აგრეთვე მდინარეებისა და არხების კალაპოტის წარეცხვის საკითხებს. მან პირველმა დაადგინა სხვადასხვა გრუნტის წარეცხვის კანონზომიერებანი და მისი პროგნოზირების მეთოდი. ბმული გრუნტების წამრეცხი სიჩქარის დადგენის ანალიზური მეთოდი, ამ გრუნტის წარეცხვის მოდელირების ხერხი და წყლისმიერი ეროზიის ინტენსიურობის პროგნოზირების მეთოდი. გამოქვეყნებული აქვს 600-მდე მეცნიერული ნაშრომი, მათ შორის, 26 მონოგრაფია.

## ლიტერატურა
*საქართველოს მეცნიერებისა და ტექნიკის დარგის სახელმწიფო პრემიის ლაურეატები 1993-2004, გვ.127 — თბილისი, 2012
*ვინ ვინაა საქართველოში: ქართული ბიოგრაფიული ცნობარი, გვ. 233 თბილისი, 1998-1999

## რესურსები ინტერნეტში
კატეგორია:ქართველი ჰიდროტექნიკოსები
კატეგორია:დაბადებული 1920
კატეგორია:დაბადებული 25 ივლისი
კატეგორია:ფოთში დაბადებულები
კატეგორია:გარდაცვლილი 2010
კატეგორია:საქართველოს ინდუსტრიული ინსტიტუტის კურსდამთავრებულები
კატეგორია:საქართველოს ღირსების ორდენის კავალრები
კატეგორია:ხალხთა მეგობრობის ორდენის კავალრები
კატეგორია:ლენინის ორდენის კავალრები
კატეგორია:შრომის წითელი დროშის ორდენის კავალრები
კატეგორია:საქართველოს სსრ-ის მეცნიერების დამსახურებული მოღვაწეები
კატეგორია:საპატიო ნიშნის ორდენის კავალრები
კატეგორია:საქართველოს სახელმწიფო პრემიის ლაურეატები
მინიონები (ფილმი)

**მინიონები** () — ამერიკული სრულმეტრაჟიანი ანიმაციური ფილმი. Illumination-სა და კინოგაერთიანება Universal Pictures-ის ერთობლივი ნაწარმოები. პრემიერა  2015 წლის 11 ივნისი გაიმართა. რეჟისორი — პიერ კოფინი.

## რესურსები ინტერნეტში 
## სქოლიო 
კატეგორია:ინგლისურენოვანი ფილმები
კატეგორია:2015 წლის ანიმაციური ფილმები
კატეგორია:2015 წლის ფილმები
კატეგორია:Universal Pictures-ის ფილმები
მელვინ კალვინი

**მელვინ ელის კალვინი** (; დ. 8 აპრილი, 1911 — გ. 8 იანვარი, 1997) — ამერიკელი ბიოქიმიკოსი. ენდრიუ ბენსონთან და ჯეიმზ ბეშემთან ერთად აღმოაჩინა კალვინის ციკლი, რომლისთვისაც 1961 წელს გადაეცა ნობელის პრემია ქიმიის დარგში. მან კარიერის მნიშვნელოვანი ნაწილი კალიფორნიის უნივერსიტეტში (ბერკლი) გაატარა. 

## ცხოვრება
კალვინი დაიბადა მინესოტაში. იყო ებრაელი ემიგრანტების, ელიას კალვინის და როუზ ჰერვიცის ვაჟი.

კალვინის პატარაობისას მისი ოჯახი საცხოვრებლად გადავიდა დეტროიტში. მიჩიგანში დაამთავრა „ცენტრალური საშუალო სკოლა“. 1931 წელს გახდა მიჩიგანის ტექნოლოგიების უნივერსიტეტის ბაკალავრი მეცნიერებაში, ხოლო 1935 წელს მინესოტას უნივერსიტეტისგან მიენიჭა დოქტორის წოდება ქიმიაში. შემდეგი ოთხი წელი მან მანჩესტერის უნივერსიტეტში დაჰყო. დაქორწინდა მარი ჟენევიევ ჯემტეგარდზე, 1959 წელს გახდა გერმანიის მეცნიერებათა აკადემია ლეოპოლდინას წევრი.

1971 წელს უიტიერის კოლეჯმა მიანიჭა სამართლის საპატიო დოქტორის ხარისხი.

## რესურსები ინტერნეტში
*
*Nobel speech and biographmems/mcalvin.html Tribute by Glenn Seaborg and Andrew Benson
*
*Biographical memoir by Glenn Seaborg and Andrew Benson
*U.S. Patent 4427511  Melvin Calvin – Photo-induced electron transfer method
*Encyclopædia Britannica article
*USPS News Release: Celebrating American Scientists Press release for the new Forever Stamp designs featuring Melvin Calvin.
*National Academy of Sciences Biographical Memoir

## სქოლიო
კატეგორია:ამერიკელი ნობელის პრემიის ლაურეატები
კატეგორია:ებრაელი ნობელის პრემიის ლაურეატები
კატეგორია:ნობელის პრემიის ლაურეატები ანბანის მიხედვით
ილია მირცხულავა

**ილია მირცხულავა** (დ. 21 მარტი, 1913 — გ. 27 ივლისი, 1976, თბილისი) — ქართველი ისტორიკოსი, ისტორიის მეცნიერებათა დოქტორი (1964), პროფესორი (1965).

## ბიოგრაფია
1938 წელს დაამთავრა თბილისის სახელმწიფო უნივერსიტეტი. 1941 წელს დაამთავრა საქართველოს სსრ კომუნისტური პარტიის ცენტრალურ კომიტეტთან არსებული პარტიული სკოლა.  1938 წელს; საკ. კპ (ბ) ცკ-თან არსებული უმაღლესი პარტიული სკოლა 1941 წელს. იყო მეორე მსოფლიო ომის მონაწილე. 1958-1964 წლებში მუშაობდა საქართველოს სსრ მეცნიერებათა აკადემიის ივანე ჯავახიშვილის სახელობის ისტორიის, არქეოლოგიისა და ეთნოგრაფიის ინსტიტუტში. 1964-1970 წლებში იყო საქართველოს კპ ცკ-თან არსებული პარტიის ისტორიის ინსტიტუტის, სკკპ ცკ-თან არსებული მარქსიზმ-ლენინიზმის ინსტიტუტის ფილიალის დირექტორის მოადგილე; 1970 წლიდან საქართველოს სსრ მეცნიერებათა აკადემიის საზოგადოებრივი მეცნიერების დარგში სამეცნიერო ინფორმაციის სექტორის დირექტორი. 

იკვლევდა საქართველოსა და ამიერკავკასიის პარტორგანიზაციების, რევოლუციური მოძრაობის, საბჭოთა პერიოდის საქართველოს ისტორიას და აგრარული ურთიერთობის პრობლემებს. 

## ნაშრომები
*1905-1907 წლების რევოლუცია საქართველოში, 1975
*ლენინური კოოპერაციული გეგმის განხორციელება საქართველოში, თბილისი, საბჭოთა საქართველო, 1968
*ოქტომბრის რევოლუცია და აგრარულ-გლეხური საკითხი საქართველოში 1917-1921 წლებში, თბილისი, საბჭოთა საქართველო, 1965

## ლიტერატურა
## რესურსები ინტერნეტში
კატეგორია:ქართველი ისტორიკოსები
კატეგორია:დაბადებული 1913
კატეგორია:დაბადებული 21 მარტი
კატეგორია:ხობის მუნიციპალიტეტში დაბადებულები
კატეგორია:გარდაცვლილი 1976
კატეგორია:გარდაცვლილი 27 ივლისი
კატეგორია:მეორე მსოფლიო ომის მონაწილეები
ჯონ კენდრიუ

**სირ ჯონ კოუდერ კენდრიუ** (; დ. 24 მარტი, 1917 — გ. 24 აგვისტო, 1997) — ინგლისელი ბიოქიმიკოსი, კრისტალოგრაფერი და მეცნიერების ადმინისტრატორი. 1962 წელს მაქს პერუცთან ერთად კავენდიშის უნივერსიტეტში ჩატარებული კვლევებისთვის მიენიჭა ნობელის პრემია ქიმიის დარგში. 

## განათლება და ადრეული წლები
კენდრიუ დაიბადა ოქსფორდში. იყო უილფრიდ ჯორჯ კენდრიუს და ეველინ სენდბურგის ვაჟი. 1930 წლიდან 1936 წლამდე სწავლობდა კლიფტონის კოლეჯში. 1936 წლიდან 1939 წლამდე სწავლობდა კემბრიჯის უნივერსიტეტში. მეორე მსოფლიო ომის დასაწყისში მუშაობდა კინეტიკის რეაქციის შესწავლაზე, მოგვიანებით გახდა საჰაერო სამინისტროს კვლევითი დაწესებულების წევრი, მუშაობდა რადარზე. ომის დამთავრების შემდეგ, 1949 წელს მიენიჭა დოქტორანტის წოდება. 

## რესურსები ინტერნეტში
* The Nobel Prize, page on John Kendrew
* Oxford University Press, page on Paul M. Wassarman, *A Place in History*, , 2020

## სქოლიო
კატეგორია:ნობელის პრემიის ლაურეატები ანბანის მიხედვით
მაქს პერუცი

**მაქს ფერდინანდ პერუცი** (; დ. 9 მაისი, 1914 — გ. 6 თებერვალი, 2002) — ავსტრიაში დაბადებული ბრიტანელი მოლეკულური ბიოლოგისტი. 1962 წელს, ჯონ კენდრიუსთან ერთად, ჰემოგლობინსა და მაიოგლობინის სტრუქტურაზე მუშაობით მიენიჭა ნობელის პრემია ქიმიის დარგში. გარდა ამისა, 1971 წელს მოიგო სამეფო საზოგადოების სამეფო მედალი, ხოლო 1979 წელს კოპლის მედალი. კემბრიჯში დააარსა „სამედიცინო კვლევითი საბჭოს მოლეკულური ბიოლოგიის ლაბორატორია“, რომელსაც 1962 წლიდან 1979 წლამდე ხელმძღვანელობდა. პერუცის წვლილი კემბრიჯის მოლეკულურ ბიოლოგიაში დასტურდება *კემბრიჯის უნივერსიტეტის ისტორიის* მეოთხე ტომში, რომელიც გამოქვეყნდა 1992 წელს, კემბრიჯის უნივერსიტეტის პრესაში. 

## რესურსები ინტერნეტში
* 
* 
*
*Online video interview with Max Perutz, provided by the Vega Science Trust. (~40 mins.)
*Key Participants: Max Perutz  – *Linus Pauling and the Race for DNA: A Documentary History*
*Max Perutz: His life and legacy. Video from the Newton Channel
*Listen to an oral history interview with Max Perutz – a life story interview recorded for National Life Stories  at the British Library
*

## სქოლიო
კატეგორია:ებრაელი ნობელის პრემიის ლაურეატები
კატეგორია:ნობელის პრემიის ლაურეატები ანბანის მიხედვით
კატეგორია:ვენაში დაბადებულები
დაითესე

**„დაითესე“** () — 2006 წლის კომპიუტერული ანიმაციური კომედიური ფილმი, რომლის რეჟისორია დევიდ ბოუერსი და სემ ფელი, პერსონაჟებს ახმოვანებენ ჰიუ ჯეკმენი, კეიტ უინსლეტი, ენდი სერკისი, ბილ ნიგი, იენ მაკ-კელენი, შეინ რიჩი და ჟან რენო. ფილმი აწარმოა Aardman Animations-მა, ხოლო დისტრიბუცია გაუწია DreamWorks Pictures-მა.

## რესურსები ინტერნეტში 
* 

## სქოლიო 
კატეგორია:ფილმები ანბანის მიხედვით
კატეგორია:ინგლისურენოვანი ფილმები
კატეგორია:DreamWorks Animation-ის ფილმები
კატეგორია:2006 წლის ფილმები
კატეგორია:2006 წლის ანიმაციური ფილმები
ბედნიერი თათები

**„ბედნიერი თათები“** () — 2006 წლის კომპიუტერული ანიმაციური ფილმი, რომლის რეჟისორია ჯორჯ მილერი, სცენარისტები — უორენი კოლემანი, ჯონ კოლე, ჯორჯ მილერი და ჯუდი მორისი, პროდიუსერი — ბილ მილერი. მუსიკა ეკუთვნის ჯონ პაუელს. პერსონაჟებს ახმოვანებენ ელაიჯა ვუდი, რობინ უილიამსი, ბრიტანი მერფი, ჰიუ ჯეკმენი, ნიკოლ კიდმანი, უგო უივინგი და ე. გ. დეილი. ფილმი აწარმოა Village Roadshow Pictures-მა, ხოლო დისტრიბუცია გაუწია Warner Bros. Pictures-მა.

## რესურსები ინტერნეტში 
* 

## სქოლიო 
კატეგორია:ავსტრალიის ანიმაციური ფილმები
კატეგორია:Warner Bros.-ის ფილმები
კატეგორია:2006 წლის ფილმები
კატეგორია:Warner Bros.-ის ანიმაციური ფილმები
კატეგორია:ამერიკული საბავშვო ანიმაციური კომედიური ფილმები
კატეგორია:ფილმები ცხოველების შესახებ
კატეგორია:ამერიკული კომპიუტერული ანიმაციური ფილმები
კატეგორია:ამერიკული საბავშვო ანიმაციური სათავგადასავლო ფილმები
კატეგორია:2000-იანი წლების სათავგადასავლო ფილმები
კატეგორია:2000-იანი წლების ამერიკული ანიმაციური ფილმები
ბარბარესკო

მინი|როგორც წითელ ღვინოთა უმრავლესობა, ბარბარესკოც ასაკთან ერთად უფრო ღია, აგურისფერი ხდება. ფოტოზეა 1976 წლის ბარბარესკო
**ბარბარესკო** ნებიოლოს ჯიშის ყურძნისგან დამზადებული იტალიური ღვინოა. ბარბარესკო იწარმოება პიემონტის რეგიონში, ლანგედან ალბამდე (ქალაქი ჩრდილოეთ იტალიაში), განსაკუთრებით ბარბარესკოს, ტრეისოსა და ნეივეს დასახლებებში, ასევე სან როკო სენო დ'ელვიოს მხარეში, რომელიც ადრე ბარბარესკოს თემს ეკუთვნოდა, თუმცა ახლა ალბას მუნიციპალიტეტის შემადგენლობაში შედის. მას 1966 წელს დაცული ადგილწარმოშობის დასახელება (DOC) მიენიჭა, ხოლო 1980 წელს დაცული და კონტროლირებული ადგილწარმოშობის დასახელება (DOCG). ბარბარესკოს ხშირად ადარებენ ბაროლოს, რომელიც ასევე ნებიოლოს ყურძნისგან მზადდება და ასევე პიემონტშია წარმოებული. მიუხედავად იმისა, რომ ამ ორ ღვინოს საერთო მახასიათებლები საკმარისად გააჩნიათ, მათ შორის მკვეთრი განსხვავებებიც არსებობს.

## ისტორია 
ბარბარესკოს ფართოდ მიღებულ დაბადების თარიღად 1894 წელი ითვლება, როცა კანტინა სოჩიალე დი ბარბარესკო ჩამოყალიბდა, ვინაიდან მანამდე ბარბარესკოს არეალში მოსულ ნებიოლოს ჯიშის ყურძენს ბაროლოს მწარმოებლებზე ყიდიდნენ. დომიციო კავაცამ, მოდენაში დაბადებულმა შესანიშნავმა ახალგაზრდა აგრონომმა, 1881 წელს ალბას სამეფო ენოლოგიური სკოლა დააარსა. მას მალევე შეუყვარდა ბარბარესკო, რის გამოც 1886 წელს ფერმა და ვენახი შეიძინა. აღნიშნულ ვენახში მან ნებიოლოს ჯიშის ყურძენი მოაშენა და ცხრა თანამოაზრესთან ერთად ზემოთხსენებული კანტინა სოჩიალე ჩამოაყლიბა. ეს კასრებითა და ღვინის წარმოებისთვის საჭირო მოწყობილებიბით აღჭურვილი გაერთიანება იყო. სწორედ მათ დაამზადეს პირველი ღვინოები, რომელთაც ოფიციალურად შეიძლება ბარბარესკო ეწოდოს. კარგი დასაწყისის შემდეგ, ბარბარესკოს რთული ხანა დაუდგა, ჯერ პირველი მსოფლიო ომის, შემდეგ კი კავაცას ნაადრევი გარდაცვალების გამო. პროდუტორის კოოპერატივი მთელს იტალიაში ერთ-ერთი ყველაზე პატივსაცემი მარანი გახდა და ამან ბარბარესკოს ბევრი მიწათმფლობელი დაუბრუნა მშობლიურ ვენახს ხარისხიანი ღვინის შექმნის მიზნით.
მინი|254x254პქ|ვენახი ტრეიზოში

## ღვინის რეგიონები 
• ბარბარესკო - ქალაქ ბარბარესკოს გარშემო არსებული ვენახები ღვინის წარმოების 45%-ს შეადგენს. 

• ნეივე - ბარბარესკოს აღმოსავლეთით მდებარე ნეივე, ღვინის წარმოების 31%-ზეა პასუხისმგებელი.

• ტრეიზო - შედარებით მცირე არეალის მქონე, ბარბარესკოს სამხრეთით მდებარე ტრეიზო, წარმოებული ღვინის 20%-ს შეადგენს.

## ღვინოები 
DOCG-ის რეგულაციებით, ბარბარესკოს ღვინოები გამოშვებამდე სულ მცირე 2 წლით უნდა იყოს დაძველებული (აქედან მინიმუმ 9 თვე მუხის კასრში), ხოლო იმისთვის რომ ის რიზერვად (იტალ. riserva - მარაგი, რეზერვი) იყოს მიჩნეული მინიმუმ 4 წლიანი დაძველებაა საჭირო. ასევე მინიმალური ალკოჰოლური შემცველობა 12.5% უნდა იყოს, თუმცა ღვინოთა უმეტესობას 13.5% აქვს. ბარბარესკოს მაღალი დონის ღვინოები რთველის შემდეგ 5-10 წლით უნდა იყოს დაძველებული, ვინაიდან ისინი ძალიან ტანინიანია  და ზოგიერთი 20 წლის შემდეგაც კი სასიამოვნო დასალევია. ტიპურ ბარბარესკოს ვარდებისა და იების ბუკეტი აქვს, ალუბლის, ტრუფელების, ცერეცოსა და ძირტკბილას ტონებით.

## ლიტერატურა 
Riconoscimento della denominazione di origine controllata e garantita del vino "Barbaresco": Disciplinare di produzione pdf - regione.piemonte.it (იტალიური)

## სქოლიო
ჯულიო ნატა

**ჯულიო ნატა** (; დ. 26 თებერვალი, 1903 — გ. 2 მაისი, 1979) — იტალიელი ქიმიკოსი და ნობელის პრემიის ლაურეატი. 1963 წელს კარლ ზიგლერთან ერთად, მაღალ პოლიმერებზე მუშაობით მიენიჭა ნობელის პრემია ქიმიის დარგში. 1969 წელს მან ასევე მიიღო ლომონოსოვის ოქროს მედალი. 

## ბიოგრაფია
### ადრეული წლები
ჯულიო ნატა დაიბადა იტალიის ქალაქ იმპერიაში. 1924 წელს გახდა მილანის პოლიტექნიკური უნივერსიტეტის კურსდამთავრებული. 1927 წელს ჩააბარა გამოცდები, ხოლო 1933 წელს გახდა პროფესორი და პავიას უნივერსიტეტის ქიმიის ინსტიტუტის დირექტორი, სადაც მუშაობდა 1935 წლამდე. ამ წელს დაინიშნა რომის უნივერსიტეტის ფიზიკური ქიმიის პროფესორის თანამდებობაზე.

### კარიერა
1936 წლიდან 1938 წლამდე იყო ტურინის პოლიტექნიკური უნივერსიტეტის ინდუსტრიული ქიმიის ინსტიტუტის დირექტორი. იგი მილანის პოლიტექნიკურ უნივერსიტეტში მუშაობდა ზიგლერ-ნატას კატალიზატორის გაუმჯობესებაზე, რისთვისაც 1963 წელს კარლ ზიგლერთან ერთად მიენიჭა ნობელის პრემია.

### პირადი ცხოვრება
1935 წელს ჯულიო ნატა დაქორწინდა როზიტა ბიტიზე, წყვილს მოგვიანებით ეყოლა ორი შვილი. როზიტა გარდაიცვალა 1968 წელს.

1956 წელს ნატას დაუდგინდა პარკინსონის დაავადება. 1963 წლისთვის მისი ჯანმრთელობის მდგომარეობა იმდენად გაუარესდა, რომ 1963 წელს ნობელის პრემიაზე სიტყვით გამოსვლისას მას მისი შვილის და რამდენიმე კოლეგის დახმარება დასჭირდა. გარდაიცვალა ბერგამოში, იტალიაში, 76 წლის ასაკში. 

## რესურსები ინტერნეტში
* 

## სქოლიო
კატეგორია:იტალიელი ნობელის პრემიის ლაურეატები
კატეგორია:ნობელის პრემიის ლაურეატები ანბანის მიხედვით
ბიძინა ბრეგაძე

**ბიძინა ბრეგაძე** (დ. 22 მაისი, 1977, თბილისი) — ქართველი ინჟინერი, პოლიტიკოსი.

დაამთავრა საქართველოს ტექნიკური უნივერსიტეტი. 2004-2008 წლებში იყო საქართველოს მე-6 მოწვევის პარლამენტის წევრი (ისნის მაჟორიტარი), საარჩევნო ბლოკი: „ერთიანი ნაციონალური მოძრაობა“.

## რესურსები ინტერნეტში
კატეგორია:დაბადებული 22 მაისი
კატეგორია:დაბადებული 1977
კატეგორია:საქართველოს VI მოწვევის პარლამენტის წევრები
კატეგორია:საქართველოს ტექნიკური უნივერსიტეტის კურსდამთავრებულები
კატეგორია:თბილისში დაბადებულები
კატეგორია:ქართველი ინჟინრები
მერაბ ბოცვაძე

**მერაბ ბოცვაძე** (დ. 6 მაისი, 1952, ხაშური) — ქართველი მსახიობი, პოლიტიკოსი.

1974 წელს დაამთავრა შოთა რუსთაველის სახელობის სახელმწიფო თეატრალური ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი პარტიული სიით, საარჩევნო ბლოკი: „ნაციონალური მოძრაობა - დემოკრატები “.

## რესურსები ინტერნეტში
კატეგორია:დაბადებული 6 მაისი
კატეგორია:დაბადებული 1952
კატეგორია:საქართველოს VI მოწვევის პარლამენტის წევრები
კატეგორია:საქართველოს სახელმწიფო თეატრალური ინსტიტუტის კურსდამთავრებულები
კატეგორია:ხაშურში დაბადებულები
კატეგორია:მსახიობები ანბანის მიხედვით